El Decret 2/2016, de 13 de gener, de creació, denominació i determinació de l'àmbit de competència dels departaments de l'Administració de la Generalitat de Catalunya, ha modificat l'àmbit competencial de diferents departaments.
Aquesta nova regulació obliga a redefinir l'estructura organitzativa dels departaments afectats, com és el cas del Departament de Territori i Sostenibilitat, regulat pel Decret 342/2011, de 17 de maig, de reestructuració del Departament de Territori i Sostenibilitat, que en determina l'estructura i les funcions.
El present Decret respon, d'una banda, a un primer objectiu d'adequar l'estructura del Departament a la nova distribució de competències establerta pel Govern de la Generalitat; d'altra banda, es crea una unitat orgànica que garanteixi el que preveu l'Estatut d'autonomia de Catalunya pel que fa a la coordinació de l'aplicació del conjunt de polítiques públiques sectorials per assegurar un tractament especial de les zones de muntanya.
A proposta del conseller de Territori i Sostenibilitat i d'acord amb el Govern,
Es modifica l'article 1 del Decret 342/2011, de 17 de maig, de reestructuració del Departament de Territori i Sostenibilitat, que queda redactat de la manera següent:
"1.1 El Departament de Territori i Sostenibilitat, sota la direcció del/de la conseller/a, s'estructura en els òrgans següents:
"b) La Secretaria d'Infraestructures i Mobilitat.
"d) La Direcció General d'Ordenació del Territori i Urbanisme.
"e) La Direcció General de Polítiques de Muntanya.
"1.2 Resten adscrites al Departament de Territori i Sostenibilitat les entitats següents:
"a) Ferrocarrils de la Generalitat de Catalunya, mitjançant la Secretaria d'Infraestructures i Mobilitat.
"b) Infraestructures Ferroviàries de Catalunya, mitjançant la Secretaria d'Infraestructures i Mobilitat.
"c) L'Institut Cartogràfic i Geològic de Catalunya, mitjançant la Secretaria d'Infraestructures i Mobilitat.
"d) Ports de la Generalitat de Catalunya, mitjançant la Secretaria d'Infraestructures i Mobilitat.
"e) L'Institut Català del Sòl, mitjançant la Secretaria General, sens perjudici de la seva coordinació amb el Departament competent en matèria d'habitatge, per a les activitats en matèria de promoció de l'habitatge protegit i de sòl per a habitatge protegit.
"f) L'Institut per al Desenvolupament de les Comarques de l'Ebre (IDECE), mitjançant la Direcció General d'Ordenació del Territori i Urbanisme.
"g) L'Institut per al Desenvolupament i Promoció de l'Alt Pirineu i Aran (IDAPA), mitjançant la Direcció General de Polítiques de Muntanya.
"h) L'Agència Catalana de l'Aigua, mitjançant la Secretaria de Medi Ambient i Sostenibilitat.
"i) L'Agència de Residus de Catalunya, mitjançant la Secretaria de Medi Ambient i Sostenibilitat.
"j) El Servei Meteorològic de Catalunya, mitjançant la Secretaria de Medi Ambient i Sostenibilitat.
"1.3 Resten adscrites al Departament de Territori i Sostenibilitat les societats mercantils següents:
"a) Centrals i Infraestructures per a la Mobilitat i les Activitats Logístiques, SA (CIMALSA), mitjançant la Secretaria d'Infraestructures i Mobilitat.
"b) Aeroports Públics de Catalunya, SLU, mitjançant la Secretaria d'Infraestructures i Mobilitat."
Es modifica l'article 2.9 del Decret 342/2011, de 17 de maig, de reestructuració del Departament de Territori i Sostenibilitat, que queda redactat de la manera següent:
"2.9 El Consell de Direcció és l'òrgan que assisteix la persona titular del Departament en les funcions de coordinació general i en l'elaboració de la seva política, i en fa el seguiment de l'execució.
Està integrat per la persona titular del Departament, que el presideix; pels titulars de les unitats directives amb nivell orgànic de secretaria general i de direcció general; per la persona titular del Gabinet del Conseller/a i per altres persones que la persona titular del Departament designi.
A més hi poden assistir, d'acord amb el que determini la presidència del Consell, les persones titulars de qualsevol altre càrrec del Departament o titulars dels ens que en depenen."
Es modifica la lletra e) de l'article 83.1 del Decret 342/2011, de 17 de maig, de reestructuració del Departament de Territori i Sostenibilitat, que queda redactada de la manera següent:
"e) Definir i executar les polítiques de costes i paisatge."
Es modifica l'article 86 del Decret 342/2011, de 17 de maig, de reestructuració del Departament de Territori i Sostenibilitat, que queda redactat de la manera següent:
"Subdirecció General de Costes i Acció Territorial
"86.1 Corresponen a la Subdirecció General de Costes i Acció Territorial les funcions següents:
"a) Coordinar la redacció dels instruments d'execució del planejament general i de gestió urbanística en relació amb les competències de la Direcció General.
"b) Assessorar jurídicament els ens locals i emetre informes, si s'escau, en matèria de gestió urbanística.
"c) Coordinar els estudis i informes necessaris per garantir la viabilitat tècnica i la sostenibilitat econòmica de les actuacions que se li encomanin.
"d) Dirigir els instruments de planejament urbanístic que per la seva complexitat requereixin l'impuls per part del Departament o una concertació especial entre els diversos àmbits de l'Administració pública i el sector privat.
"e) Coordinar les propostes de plans directors urbanístics i d'altres instruments de planejament supramunicipal que li siguin encomanats.
"f) Impulsar i coordinar les actuacions relatives a l'ordenació dels serveis i activitats i de la regulació i la gestió del règim economicofinancer en matèria de costes.
"g) Dirigir els instruments de planificació en matèria de costes.
"h) Impulsar i coordinar les actuacions relatives a l'ús i la defensa del litoral.
"i) Qualsevol altra funció de naturalesa anàloga que se li encomani.
"86.2 De la Subdirecció General de Costes i Acció Territorial depèn el Servei de Costes."
Es crea l'article 133 amb la redacció següent:
"Direcció General de Polítiques de Muntanya
"133.1 Corresponen a la Direcció General de Polítiques de Muntanya les funcions següents:
"a) Coordinar l'aplicació del conjunt de polítiques sectorials del Departament de Territori i Sostenibilitat que són estratègiques per als territoris de muntanya.
"b) Proposar i dirigir programes i projectes estratègics per als territoris de muntanya que puguin comportar la mobilització de recursos tècnics i econòmics existents en altres departaments, d'acord amb aquests i en coordinació amb les delegacions territorials del Govern de la Generalitat corresponents.
"c) Elaborar disposicions de caràcter general relatives a la muntanya que assegurin la integració d'una visió interdepartamental, i liderar i gestionar el procés de participació necessari en el territori.
"d) Fer el seguiment i l'avaluació de l'impacte que es derivin de les diferents polítiques sectorials que afecten els territoris de muntanya en coordinació amb les delegacions territorials del Govern de la Generalitat corresponents.
"e) Assessorar i emetre informe preceptiu en els processos normatius i de planificació i programació del Govern de Catalunya per garantir que es tenen en compte les especificitats dels territoris de muntanya.
"f) Vetllar, en col·laboració amb les delegacions territorials del Govern de la Generalitat, per la coordinació de les actuacions de l'Administració de la Generalitat i de les altres administracions públiques que afectin els territoris de muntanya.
"g) Participar en les comissions transversals que afectin els territoris de muntanya.
"h) Qualsevol altra funció de naturalesa anàloga que se li encomani.
"133.2 De la Direcció General de Polítiques de Muntanya depèn el Servei d'Actuacions de Muntanya, amb les funcions i l'estructura que preveuen els articles 89 i 90 d'aquest Decret."
—1 Es faculta la persona titular del Departament de Territori i Sostenibilitat perquè dicti les disposicions i adopti les mesures necessàries per al desplegament i l'execució del que estableix aquest Decret, i la persona titular del Departament de la Vicepresidència i d'Economia i Hisenda perquè realitzi les adaptacions pressupostàries per donar compliment al que s'hi disposa.
—2 Aquest Decret entra en vigor l'endemà de la seva publicació al Diari Oficial de la Generalitat de Catalunya.